Fogpótlás - Duna Dental Fogászat Budapest
galériaképek a rendelőről	Cirkónium korona akció
Akciós cirkónium korona ajánlatunk alapján a cirkónium fogpótlás most bruttó 70 000 forint helyett csak bruttó 39 000 forint fogászatunknál!Szerezzen tartósan ragyogó mosolyt a télre!Az akciónk 2013. május 31-ig tart. Előzetes bejelentkezés szükséges.
A fogpótlás feladata a hiányzó fogak pótlása, a foghiány okozta esetleges következmények megelőzése, valamint az ideális esztétikai helyzet kialakítása. Ide tartoznak:
Olyan fogművek, amelyeket a páciens az orvos segítsége nélkül el tud távolítani.
Akkor válik szükségessé, amikor egyetlen fog sincs a szájban. Az ilyen fogpótlásokat a vákuumhatás tartja a helyén, viselése jelentős pszichés terhet jelent(het) a páciensnek, mivel ezt az állapotot öregedés folyamataként él(het)i meg. Viselése az első időkben kényelmetlenséget okozhat, amely később megszűnik. Másik megoldás lehet implantátum segítségével megoldani, hogy a teljes fogsor jól rögzüljön a szájban.részleges lemezes fogpótlás (részleges fogsor)
Amennyiben a páciens rendelkezik néhány foggal, de azok száma nem elegendő a rögzített fogpótlás elkészítéséhez, részleges lemezes fogpótlást alkalmazunk. Az ilyen protézis fémlemezre készül, amely rózsaszín műanyaggal van bevonva. A fogak rögzítése a műanyaghoz kapcsokkal ill. rejtett (kívülről nem látható) elhorgonyzási eszközökkel történik. Az implantáció elterjedése miatt az ilyen fogpótlások alkalmazása is egyre ritkább.Rögzített fogpótlások
Olyan fogművek, amelyek speciális ragasztóanyaggal (cementtel) rögzítve vannak a lecsiszolt fogakra vagy az implantátumokra, s csak orvosi beavatkozással távolíthatók el. Két nagy csoportja van:fémvázra égetett kerámia korona vagy híd
A fémváz készülhet: nikkelmentes ötvözetből, nikkeltartalmú ötvözetből, arany ötvözetből. Először a fogorvos előkészíti a fogat, majd az arról vett lenyomat alapján a fogtechnikus elkészíti a koronát vagy hidat. A kerámia leplezés egy vékony fémvázra kerül több rétegben. Így az egyéni adottságokat figyelembe véve (pl. fogszín) a saját fogakhoz hasonló természetes hatást érhetünk el.
Híd: a hídtag áthidalja a hiányzó fogat. A korona és a hídtag együttesen a híd. Akkor készíthető híd, ha a foghiányt határoló fogak alkalmasak pillérnek. Csapos fog: ha a fog koronája annyira megsérült, hogy nem alkalmas korona készítésére, akkor a gyökércsatornát az idegek eltávolítása után kifúrjuk, s az abba helyezett csapos műcsonk segítségével állítjuk helyre. A műcsonkra kerül a korona.
Kerámia leplezésű korona (porcelánkorona): ilyenkor a lecsiszolt fogra egy speciális fémsapka kerül, majd ezt a fog színével megegyező kerámiával leplezzük. A kerámia teljesen eltakarja a fémet, ezek a koronák esztétikusak, hosszú élettartamúak, színtartók. Műanyag leplezésű korona: ebben az esetben a fémsapkára fényre keményedő műanyag alapú anyag kerül. A páciens fogszínéhez tökéletesen igazodik, ragasztóval rögzítjük.
Arany korona: fogászati aranyból készülő leplezés nélküli rögzített fogpótlás a hátsó fogakra.
fémmentes kerámia korona vagy hídCsakúgy, mint az előző pontban említett fémvázas megoldásnál, az előkészített fogról vett lenyomat alapján a fogtechnikus készíti el a koronát vagy hidat. A fogpótlás teljes mértékben kerámiából készül, így érhető el a leginkább természetes hatás.
Fajtái: préskerámia (empress) korona, cirkónium oxid kerámia, kerámia inlay.
Préskerámia (empress) korona mivel nem fémvázra készül, a kerámia magas fényáteresztő képessége miatt az igen magas esztétikai követelményeknek is megfelel. Emellett allergiás reakciók is ritkán alakulnak ki környezetükben.
Cirkónium oxid kerámia a fémmentes fogpótlás csúcstechnológiája. A fémet ez esetben a cirkónium oxid helyettesíti, ebből készül a váz. A váz és a leplező anyag színe megegyezik, így tökéletes esztétikai hatás érhető el. A CAD/CAM eljárás azt jelenti, hogy a fogakról vett lenyomatot a fogorvos beszkenneli, számítógép kifaragja a vázat cirkóniumból. Erre a vázra kerül rá a porcelán leplezés. Cirkónium oxid kerámia A kerámia inlay rendkívül esztétikus. Egy speciális fogászati ragasztóanyaggal rögzül a betét a fogba, amellyel egy egységet képez, megvédi és erősíti a megmaradt fogszövetet. Az inlay-vel rögzített hidak előnye, hogy a foghiányt határoló fogakat nem kell lecsiszolni, hanem a középen lévő hídtagot a két szomszédos fogban tömésszerűen elhelyezkedő inlay-k tartják. Implantátumokra készülő koronák és hidak - olyan esetekben jelenthetnek megoldást, amikor csak kivehető pótlás jöhetne szóba, de implantátumok behelyezésével lehetőség van rögzített pótlások készítésére. Rögzítésük vagy ragasztással vagy csavarozással történik.
kerámia inlay kialakítás
Kombinált fogpótlásokOlyan fogművek, amelyek fix és kivehető részből állnak. A még meglévő fogakhoz fix pótlások (korona, híd) csatlakoznak. Így biztosítható egyszerre a még maradó fogak védelme, másrészt a kivehető résszel való tökéletes kapcsolat.